wickkiey/tamil-wikipedia-chunked huggingface dataset:
# ஆன் லியூலியே

## கௌரவங்களும் விருதுகளும்

இவர் 2007 மற்றும் 2015 ஆம் ஆண்டுகளுக்கு இடையில் இயற்பியலுக்கான நோபல் குழுவில் இடம் பெற்றிருந்தார், மற்றும் முதல் சுவீடிய அறிவியல் அகாதெமியின் உறுப்பினராகவும் இருந்தார். 2003- ஆம் ஆண்டில், இவர் யூலியசு இசுபிரிங்கர் பரிசினைப் பெற்றார். 2011- ஆம் ஆண்டில் யுனெஸ்கோவின் லோரியல் விருதைப் பெற்றார். 2013-ஆம் ஆண்டில், இவருக்கு கார்ல் செயிசு ஆராய்ச்சி விருது வழங்கப்பட்டது. பிளேய்சு பாசுகல் பதக்கம் மற்றும் பாரிசில் உள்ள பியரி மற்றும் மேரி கியூரி பல்கலைக்கழகம் (யுபிஎம்சி), பாரிசில் கெளரவப் பட்டம் ஆகியவற்றை இவர் பெற்றுள்ளார். இவர் 2018- ஆம் ஆண்டில் தேசிய அறிவியல் அகாதெமியின் வெளிநாட்டு கூட்டாளராக தேர்ந்தெடுக்கப்பட்டார். ஒரு வருடம் கழித்து, 2019- ஆம் ஆண்டில், ஐரோப்பிய இயற்பியல் சங்கத்தால் அறிவிக்கப்பட்ட குவாண்டம் மின்னணுவியல் மற்றும் ஒளியியலின் அடிப்படை அம்சங்களுக்கான பரிசுடன் இவர் அங்கீகரிக்கப்பட்டார். அன்னா லூயிலியே அமெரிக்க இயற்பியல் கழகம் மற்றும் ஆப்டிகாவின் சக உறுப்பினரும் ஆவார்.  
2021 ஆம் ஆண்டில், இவருக்கு அமெரிக்க ஒளியியல் கழகத்தால் "அதிவிரைவு சீரொளி அறிவியல் மற்றும் அட்டோநொடி இயற்பியலில் முன்னோடியாகப் பணியாற்றி, உயர் சீரிசையலைத் தலைமுறையை உணர்ந்து புரிந்துகொண்டு, அணுக்கள் மற்றும் மூலக்கூறுகளில் எலக்ட்ரான் இயக்கத்தின் நேர-தீர்மான பிம்பமாகலில் அதைப் பயன்படுத்துதல்" என்ற பணிக்காக மேக்ஸ் பார்ன் விருது வழங்கப்பட்டது. 2022 ஆம் ஆண்டில், "அதிவிரைவு சீரொளி அறிவியல் மற்றும் அட்டோநொடி இயற்பியலுக்கான முன்னோடிப் பங்களிப்புகளுக்காக" பெரென்சு கிரௌசு மற்றும் பால் கார்கம் ஆகியோருடன் இணைந்து இயற்பியலுக்கான வுல்ஃப் பரிசைப் பெற்றார். 2023 ஆம் ஆண்டில், "பொருளின் எலக்ட்ரான் இயக்கவியல் ஆய்வுக்காக ஒளியின் அட்டோநொடி ஒளித்துடிப்புகளை உருவாக்கும் சோதனை முறைகளுக்காக*"* பெரென்சு கிரௌசு, பியேர் அகோத்தினி ஆகியோருடன் இணைந்து இயற்பியலுக்கான நோபல் பரிசு பெற்றார்.
# ஆன் லியூலியே

## பணிகள்

-
# சித்தா

***சித்தா (திரைப்படம்)***(Chithha*)* என்ற தலைப்பு சித்தப்பா என்பதன் சுருக்கம். இத்திரைப்படத்தினை இயக்கியவர் அருண்குமார் ஆவார். அப்பாவின் தம்பியே சித்தப்பா. சித்தப்பாவின் உணர்வுபூர்வமான பாசத்தை இந்தத் திரைப்படம் பேசுகின்றது. இந்தத் திரைப்படம் 2023 ஆம் அண்டு செப்டம்பர் மாதம் 28 ஆம் தேதி திரையரங்குகளில் வெளியிடப்பட்டது. விமர்சகர்களிடமிருந்து பரவலாகப் பாராட்டுகளைப் பெற்றிருக்கின்றது இத் திரைப்படம்.  
பழனியைச் சேர்ந்த அரசு ஊழியரான ஈசுவரன் தனது அண்ணன் இறந்த பிறகு அவருடைய மகள் சுந்தரி தாயார், அண்ணியுடன் வசித்து வருகிறார். அவர் தனது சகோதரரின் குடும்பத்தினருடம் மிகுந்த பாசத்துடனும் தேவைப்படும் நேரங்களில் அவர்களுக்கான உதவிகளையும் செய்து வருகின்றார். குறிப்பாக சுந்தரி மீது அதிக அன்பு செலுத்துகிறார், எப்போதும் அவளைப் பாதுகாத்து வருகிறார். ஒரு நாள் திடீரென சுந்தரி ஒரு மோசமான சிறார் மீதான பாலுணர்வு நாட்டம் மற்றும் பலாத்காரத்தில் மிகுந்த நாட்டம் உள்ளவர்களால் கடத்தப்படும்போது, இவரது வாழ்க்கை மாறுகிறது, இறுதியில், பழி அவர் மீதே விழுகிறது. அடுத்து என்ன நடக்கிறது என்பதே கதை.
# சித்தா

## நடிகர்கள்

- ஈசுவரன் ஆக சித்தார்த், சுந்தரியின் சித்தப்பா (சித்தா)
- சக்தியாக ஈஸ்வரனின் காதலியாக நிமிஷா சஜயன்,
- ஈஸ்வரனின் மருமகள் சுந்தரி "சேட்டை"யாக சஹஸ்ர ஸ்ரீ
- சுந்தரியின் அம்மாவாக ஈஸ்வரியின் அண்ணியாக அஞ்சலி நாயர்
# அனா மரியா பாட்ரிசியா பௌரிங்

**அனா மரியா பாட்ரிசியா பௌரிங்** (*Ana María Patricia Fauring*) அர்கெந்தீனாவைச் சேர்ந்த ஒரு கணிதவியலாளர் ஆவார். சர்வதேசக் கணித ஒலிம்பியாட் மற்றும் பிற சர்வதேசப் போட்டிகளில் கலந்து கொள்கின்ற அர்கெந்தீனா அணிகளுக்கு பயிற்சி அளிப்பதில் ஈடுபட்டுள்ள முதன்மைக் கணிதவியலாளர் என்பதற்காக *பால் எர்டோசு* விருதை வென்றார்.  
1982 ஆம் ஆண்டில் புவனெசு ஐரிசு பல்கலைக்கழகத்தில் ஏஞ்சல் ரபேல் லாரட்டோனோ'' என்பவரின் மேற்பார்வையில் முனைவர் பட்டம் பெற்றார். இவருடைய ஆய்வறிக்கையின் தலைப்பு "கலப்பு திசையன் புலங்களில் நிலைத்தன்மைகளின் கருத்துக்கள்" என்பதாகும்.
# தென்னிந்திய வெண்வயிற்றுக் கரிச்சான்

**தென்னிந்திய வெண்வயிற்றுக் கரிச்சான்** (அறிவியல் பெயர்: *Dicrurus caerulescens caerulescens*) என்பது வெண்வயிற்றுக் கரிச்சானின் துணையினம் ஆகும். தெற்கு நேபாளத்தில் இருந்து மேற்கு தென்னிந்தியாவரை காணப்படுகிறது.
# தென்னிந்திய வெண்வயிற்றுக் கரிச்சான்

## விளக்கம்

தென்னிந்திய வெண்வயிற்றுக் கரிச்சானானது கருங்கரிச்சான் அளவில் சுமார் 24 செ.மீ. நீளம் கொண்டதாக இருக்கும். இதன் விழிப்படலம் செம்பழுப்பான சிவப்பு நிறத்திலும், கால்கள் கறுப்பான பழுப்பு நிறத்தில் இருக்கும். இதன் வால் நீண்ட பிளவுற்றதாக இருக்கும். உடலின் மேற்பகுதி பளபளப்பான கறுப்பு நிறத்தில் இருக்கும். தொண்டையும், நெஞ்சும் பழுப்புத் தோய்ந்த கருஞ்சாம்பல் நிறத்தில் இருக்கும். வயிறும், வாலடியும் வெண்மையாக இருக்கும்.
# தென்னிந்திய வெண்வயிற்றுக் கரிச்சான்

## பரவலும் வாழிடமும்

இப்பறவை தெற்கு நேபாளத்தில் இருந்து தென்னிந்தியாவரை காணப்படுகின்றது. தென்னிந்தியாவில் மேற்குத் தொடர்ச்சி மலை சார்ந்த இலையுதிர் காடுகளிலும் சமவெளிகளிலும் காணப்படுகிறது. மலைகளில் 1000 மீட்டர் உயரம் வரை காணப்படுகிறது. இவை பொதுவாக நடுக்காடுகளில் இல்லாமல் காட்டுப் பாதைகள் சார்ந்த பகுதிகளில் திரியக் காணலாம்.
# தென்னிந்திய வெண்வயிற்றுக் கரிச்சான்

## நடத்தை

தென்னிந்திய வெண்வயிற்றுக் கரிச்சான் தனித்து மரங்களில் உயரே வீற்றிருக்கும். இரை தேடக்கூடிய பிற பறவைக் கூட்டங்களோடு சேர்ந்து பூச்சிகளை வேட்டையாடித் திரியும். மரங்களில் பூக்கள் பூக்கும் காலங்களில் பூக்களில் தேன் உண்பது உண்டு. இப்பறவை சற்று இனியக் குரலில் ஒலி எழுப்பும். பிற பறவைகளைப் போலப் போலியாக குரல் எழுப்புவதும் உண்டு.  
தென்னிந்திய வெண்வயிற்றுக் கரிச்சான் மார்ச் முதல் சூன் வரை இனப்பெருக்கத்தில் ஈடுபடுகின்றது. இப்பறவை இலையுதிர் காடுகளிலோ மூங்கில் காடுகளிலோ கூடு அமைக்கும். கூட்டில் இரண்டு அல்லது மூன்று முட்டைகளை இடும். இதன் முட்டைகள் கருங்கரிச்சானின் முட்டைகளைப் போன்றே இருக்கும்.
# தி அல்கமிஸ்ட் (நாடகம்)

***தி அல்கெமிஸ்ட் (The Alchemist)*** என்பது ஆங்கில நாடக ஆசிரியர் பென் ஜான்சனின் நகைச்சுவை நாடகம் ஆகும். 1610ஆம் ஆண்டில் கிங்சு மென் என்பவரால் முதன்முதலில் நாடகம் அரங்கேற்றப்பட்டது. இந்த நாடகம் பொதுவாக ஜான்சனின் சிறந்த மற்றும் சிறப்பியல்பு கொண்ட நகைச்சுவை நாடகமாகக் கருதப்படுகிறது; சாமுவேல் டெய்லர் கோல்ரிட்ஜ் இது இலக்கியத்தில் மிகச் சரியான மூன்று கதைக்களங்களில் ஒன்று என்று நம்பினார். நாடகத்தின் உன்னதமான ஒற்றுமைகள் மற்றும் மனித முட்டாள்தனத்தின் தெளிவான சித்தரிப்பு ஆகியவை விக்டோரியன் காலத்தில் புறக்கணிக்கப்பட்ட காலத்தைத் தவிர்த்து, மேடையில் தொடர்ச்சியான வாழ்க்கையுடன் கூடிய சில மறுமலர்ச்சி நாடகங்களில் ஒன்றாக (சேக்சுபியரின் படைப்புகளைத் தவிர) இது இருக்கின்றது.
# இரவி நாராயண் பானி

**இரவி நாராயண் பானி** (Ravi Narayan Pani) இந்தியாவைச் சேர்ந்த ஓர் அரசியல்வாதியாவார். 1950 ஆம் ஆண்டு ஏப்ரல் மாதம் 9 ஆம் தேதியன்று இவர் பிறந்தார். சனதா தளம் கட்சியின் உறுப்பினராக ஒடிசாவின் தியோகர் தொகுதியிலிருந்து இந்திய நாடாளுமன்றத்தின் கீழவையான மக்களவைக்கு தேர்ந்தெடுக்கப்பட்டார்.  
தற்போது ஒடிசா அரசியலில் பாரதிய சனதா கட்சியின் உறுப்பினராகப் பணியாற்றி வருகிறார். இரவி நாராயண் பானி ஒடிசா சட்டமன்றத்தில் ஒருமுறை சட்டமன்ற உறுப்பினராகவும், ஒருமுறை மக்களவையில் நாடாளுமன்ற உறுப்பினராகவும் பணியாற்றியுள்ளார்.
# நிர்மல் பிசுவாசு

**நிர்மல் பிசுவாசு** (*Nirmal Biswas*) என்பவர் ஓர் இந்திய அரசியல்வாதியும் திரிபுரா சட்டமன்ற உறுப்பினரும் ஆவார். இவர் கோவாய் சட்டமன்றத் தொகுதியிலிருந்து 2018 மற்றும் 2023 ஆகிய ஆண்டுகளில் நடைபெற்ற தேர்தலில் போட்டியிட்டு வெற்றி பெற்று சட்டப் பேரவை உறுப்பினர் ஆனார். இவர் இந்தியப் பொதுவுடைமைக் கட்சியைச் சேர்ந்தவர்.
# நிர்மல் பிசுவாசு

## மேலும் பார்க்கவும்

- 2018 திரிபுரா சட்டப் பேரவைத் தேர்தல்
- 2023 திரிபுரா சட்டப் பேரவைத் தேர்தல்
# இண்டியம்(II) குளோரைடு

**இண்டியம்(II) குளோரைடு** (*Indium(II) chloride*) என்பது InCl<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். இண்டியம் உப்பும் ஐதரோகுளோரிக் அமிலமும் சேர்ந்து வினைபுரிவதால் இச்சேர்மம் உருவாகும். இண்டியம்(II) குளோரைடு நிறமற்ற படிகங்களாக உருவாகிறது. தண்ணீருடன் வினைபுரிகிறது. அறியப்பட்ட மூன்று இண்டியம் குளோரைடுகளில் இதுவும் ஒன்றாகும்.
# இண்டியம்(II) குளோரைடு

## தயாரிப்பு

2000 பாகை செல்சியசு வெப்பநிலையில் இண்டியம் உப்பும் ஐதரோகுளோரிக் அமிலத்தையும் சேர்ந்து வினைபுரியச் செய்தால் இண்டியம்(II) குளோரைடு உருவாகிறது.
::
# இண்டியம்(II) குளோரைடு

## இயற்பியல் பண்புகள்

இண்டியம்(II) குளோரைடு a = 0.964 நானோமீட்டர், b = 1.054 நானோமீட்டர், c = 0.685 நானோமீட்டர், Z = 8. என்ற அளவுருக்களுடன் சாய்சதுர வடிவத்தில் நிறமற்ற படிகங்களாக உருவாகிறது.  
மூலக்கூறுகள் இருபடிகளாகவும் [InCl4] கட்டமைப்பையும் கொண்டுள்ளன.
# இண்டியம்(II) குளோரைடு

## வேதிப் பண்புகள்

இண்டியம்(II) குளோரைடு தண்ணீருடன் வினைபுரிகிறது.  
- தண்ணீர் விகிகதச்சமமற்ற வினையை ஊக்குவிக்கிறது:
::
::  
இண்டியம்(II) குளோரைடு சூடுபடுத்தினால் ஆக்சிசனுடன் வினைபுரிகிறது:  
::
# பிசுவஜித் தத்தா

**பிசுவஜித் தத்தா** (*Biswajit Datta*) என்பவர் ஓர் இந்திய அரசியல்வாதியும் திரிபுரா சட்டமன்ற உறுப்பினரும் ஆவார். இவர் கோவாய் சட்டமன்றத் தொகுதிக்கு 2013ஆம் ஆண்டில் நடைபெற்ற தேர்தலில் போட்டியிட்டு வெற்றி பெற்று சட்டப் பேரவை உறுப்பினர் ஆனார். இவர் இந்தியப் பொதுவுடைமைக் கட்சியைச் சேர்ந்தவர்.
# பிசுவஜித் தத்தா

## மேலும் பார்க்கவும்

- 2018 திரிபுரா சட்டப் பேரவைத் தேர்தல்
- 2023 திரிபுரா சட்டப் பேரவைத் தேர்தல்
# கல்யாண்பூர்-பிரமோதேநகர் சட்டமன்றத் தொகுதி

**கல்யாண்பூர்-பிரமோதேநகர் சட்டமன்றத் தொகுதி** (*Kalyanpur–Pramodenagar Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது கோவாய் மாவட்டத்தில் உள்ளது. இந்த சட்டமன்றத் தொகுதி கிழக்கு திரிபுரா மக்களவைத் தொகுதியின் ஒரு பகுதியாகும்.
# கல்யாண்பூர்-பிரமோதேநகர் சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 2003 | அனிமேசு தேபர்மா | திவிப்ரா பூர்வக்குடி தேசிய கட்சி |
| 2008 | அக்கோர் தேப்ரர்மா | இந்திய பொதுவுடைமைக் கட்சி (மார்க்சிஸ்ட்) |
| 2013 | மகிந்திர சந்திர தாசு |  |
| 2018}}  
== மேலும் பார்க்கவும் ==  
* திரிபுரா சட்டப் பேரவையின் தொகுதிகளின் பட்டியல்
* கோவாய் மாவட்டம்
* திரிபுரா கிழக்கு (மக்களவைத் தொகுதி) |  |  |
# பினாகி தாசு சவுத்ரி

**பினாகி தாசு சவுத்ரி** (*Pinaki Das Chowdhury*) என்பவர் ஓர் இந்திய அரசியல்வாதியும் திரிபுரா சட்டமன்ற உறுப்பினரும் ஆவார். இவர் கல்யாண்பூர்-பிரமோதேநகர் சட்டமன்றத் தொகுதிக்கு 2018 மற்றும் 2023ஆம் ஆண்டுகளில் நடைபெற்ற தேர்தல்களில் போட்டியிட்டு வெற்றி பெற்று சட்டப் பேரவை உறுப்பினர் ஆனார். இவர் பாரதிய ஜனதா கட்சியைச் சேர்ந்தவர்.
# பினாகி தாசு சவுத்ரி

## மேலும் பார்க்கவும்

- 2018 திரிபுரா சட்டப் பேரவைத் தேர்தல்
- 2023 திரிபுரா சட்டப் பேரவைத் தேர்தல்
# வேமுரி கக்கையா

**வெமுரி கக்கையா** (*Vemuri Gaggayya*) (1895-1955) ஒரு இந்திய நடிகரும் பாடகரும் ஆவார். இவர் தெலுங்குத் திரைப்படங்கள் மற்றும் தெலுங்கு நாடகங்களில் தனது படைப்புகளுக்காக அறியப்பட்டவர்.  
கக்கையா 1913-28 காலகட்டத்தில் கிருஷ்ணா மாவட்டம் மைலவரத்தில் "மைலவரமா பால பாரதி நாடக சமாஜத்தின்" முக்கிய உறுப்பினராக இருந்தார். "மைலாவரம் தியேட்டர்" மூலம், கக்கையா புராண பாத்திரங்களுக்கு பெயர் பெற்றவர். இவரது நாடக நிகழ்ச்சிகளைக் கண்ட சி. புல்லையா திரைப்படத் துறைக்கு இவரை அழைத்து வந்தார்.  
1933ல் புல்லையா இயக்கிய சதி சாவித்திரி படத்தில் யமனாக நடித்தார். இப்படம் 2வது வெனிஸ் திரைப்பட விழாவில் கௌரவ பட்டயத்தைப் பெற்றது. *ஸ்ரீ கிருஷ்ண லீலாலு* (1935), ஜலந்திராவின் *சதி துளசி* (1936), *சண்டிகா* ( 1940), மற்றும் *பக்த பிரகலாதா* (1942) (இரணியகசிபு ) போன்றவை இவரது மற்ற முக்கிய பாத்திரங்கள். இவர் "போ பாலா பொம்மிக்கன்" மற்றும் "திக்கரமுலு சைதுனா" போன்ற பிரபலாமான பாடல்களைப் பாடியுள்ளார்.
# வேமுரி கக்கையா

## ஆரம்ப கால வாழ்க்கை

கக்கையா 1895 ஆம் ஆண்டு ஆந்திர மாநிலம் குண்டூர் மாவட்டத்தில் உள்ள வெமுருவில் பிறந்தார். சிறுவயதிலேயே தந்தையை இழந்த இவருக்கு இவரது அண்ணன் இவருக்கு கல்வி கற்பிக்க முயன்றார். ஆனால் தனது முயற்சியில் தோல்வியடைந்தார். 1913 இல் இராமலட்சுமி என்பவரை மணந்தார். அந்த நாட்களில், சுரபி நாடக நிறுவனம் ஆந்திர பிரதேசம் முழுவதும் நாடகங்கள நடத்தி பெரும் கூட்டத்தை ஈர்த்து வந்தது. இதன் தாக்கத்தால் இசையும் பாடலும் கற்றுக்கொண்டார். அதே குழுவில் சேர்ந்து அவர்களுடன் சுற்றுப்பயணம் செய்து பல நாடகங்களில் நடித்தார். இவரது மகன் வேமுரி ராமையாவும் மேடை நடிகராக இருந்தவர்.
# வேமுரி கக்கையா

## இறப்பு

வேமுரி கக்கையா 1955 ஆம் ஆண்டு டிசம்பர் 30 ஆம் தேதி தனது சொந்த கிராமமான வேமுருவில் இறந்தார்.
# கமால்பூர் சட்டமன்றத் தொகுதி

**கமல்பூர் சட்டமன்றத் தொகுதி** (*Kamalpur, Tripura Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  
இது தலாய் மாவட்டத்தின் ஒரு பகுதியாகும்.
# கமால்பூர் சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 2018 | மனோஜ் காந்தி தேப்}}  
== மேலும் பார்க்கவும் ==  
* திரிபுரா சட்டப் பேரவையின் தொகுதிகளின் பட்டியல்
* தலாய் மாவட்டம் |  |
# சனாதன் மகாகுத்து

**சனாதன் மகாகுத்து** (*Sanatan Mahakud*) இந்தியாவைச் சேர்ந்த ஓர் அரசியல்வாதியாவார். ஒடிசாவைச் சேர்ந்த இவர் 2014 ஆம் ஆண்டு முதல் ஒடிசாவிலுள்ள சம்புவா சட்டமன்றத் தொகுதியை பிரதிநிதித்துவப்படுத்துகிறார்.  
2016 ஆம் ஆண்டு ஏப்ரல் 16 ஆம் தேதியன்று, கியோஞ்சர் மாவட்ட அதிகாரிகள் சனாதன் மகாகுத்துவின் வீட்டை இடிப்பதாக அறிவித்தனர், ஏனெனில் அது முதலில் எசல் சுரங்க நிறுவனம் & தொழிற்சாலைகள் நிறுவனம் என்ற சுரங்க நிறுவனத்திற்கு குத்தகைக்கு விடப்பட்டது. ஆனால் பின்னர் சனாதன் மகாகுத்து ஒடிசா உயர் நீதிமன்றத்தில் தடை உத்தரவைப் பெற்றார்.  
2014 ஆம் ஆண்டு நடைபெற்ற ஒடிசா சட்டப் பேரவைத் தேர்தலில், சம்புவா சட்டப் பேரவைத் தொகுதியில் சுயேட்ச்சை வேட்பாளராக சனாதன் போட்டியிட்டார். இத்தேர்தலில் இவர் மொத்தம் 69,635 வாக்குகள் பெற்று 15 ஆவது ஒடிசா சட்டப்பேரவைக்கு தேர்ந்தெடுக்கப்பட்டார்.
# சனாதன் மகாகுத்து

## ஆரம்ப வாழ்க்கை

சனாதன் மகாகுத்து 1958 ஆம் ஆண்டு ஒடிசாவில் உள்ள கெந்துசார் மாவட்டத்தின் நம்பிரா கிராமத்தில் ஓர் இந்து கோபால் (யாதவ்) குடும்பத்தில் செமா மகாகுத்து என்பவருக்கு பிறந்தார்.
# பனமாலி பாபு

**பனமாலி பாபு** (*Banamali Babu*) இந்தியாவைச் சேர்ந்த ஓர் அரசியல்வாதியாவார். கோகுல் சந்திர பாபு சரோச்சு குமாரி தம்பதியருக்க்கு மகனாக 1918 ஆம் ஆண்டு மார்ச்சு மாதம் 9 ஆம் தேதியன்று இவர் பிறந்தார். இந்திய தேசிய காங்கிரசு கட்சியைச் சேர்ந்த சேர்ந்த இவர் ஒடிசாவின் சம்பல்பூர் நாடாளுமன்றத் தொகுதியில் போட்டியிட்டு 5 ஆவது மக்களவைக்குத் தேர்ந்தெடுக்கப்பட்டார். 1961 ஆம் ஆண்டில் பனமாலி பாபு 3 ஆவது ஒடிசா சட்டமன்றத்திற்கும், 4 ஆவது ஒடிசா சட்டமன்றத்திற்கும் சம்பல்பூர் தொகுதியிலிருந்து காங்கிரசு கட்சியின் பிரதிநிதியாக தேர்ந்தெடுக்கப்பட்டார். 1971 ஆம் ஆண்டு முதல் 1977 ஆம் ஆண்டு வரை மக்களவையில் நாடாளுமன்ற உறுப்பினராகப் பணியாற்றினார்.  
பனமாலி பாபு 1998 ஆம் ஆண்டு மே 8 ஆம் தேதியன்று தனது 80 ஆவது வயதில் இறந்தார்.
# பாகே கோவர்தன்

**பாகே கோவர்தன்** (*Bhagey Gobardhan*) இந்தியாவைச் சேர்ந்த ஓர் அரசியலாளர் 1934 ஆம் ஆண்டு அக்டோபர் மாதம் 31 ஆம் தேதியன்று இவர் பிறந்தார். 1989 ஆம் ஆண்டு நடைபெற்ற மக்களவைத் தேர்தலில் சனதா தளம் கட்சியின் வேட்பாளராகவும், 1991 ஆம் ஆண்டு நடைபெற்ற மக்களவைத் தேர்தலில் இந்திய தேசிய காங்கிரசு கட்சியின் வேட்பாளராகவும் ஒடிசா மாநிலத்தில் உள்ள மயூர்பஞ்ச் மக்களவைத் தொகுதியிலிருந்து மக்களவைக்குத் தேர்ந்தெடுக்கப்பட்டார். சந்திரசேகர் ஆட்சியில் மனிதவள மேம்பாட்டுத் துறை அமைச்சராகவும் இருந்தார். பின்னர் இவர் இந்திய தேசிய காங்கிரசு கட்சியில் சேர்ந்து 1991 ஆம் ஆண்டு மீண்டும் மக்களவைக்குத் தேர்ந்தெடுக்கப்பட்டார்.  
1993 ஆம் ஆண்டு சூலை 31 ஆம் தேதியன்று பாகே கோவர்தன் காலமானார்.
# மௌங்கி பவெண்டி

**மௌங்கி காப்ரியேல் பவெண்டி** (*Moungi Gabriel Bawendi*, ; பிறப்பு: 15 மார்ச் 1961) ஒரு அமெரிக்க-துனிசிய-பிரான்சிய வேதியியலாளர் ஆவார். இவர் மாசாச்சூசெட்சு தொழில்நுட்பக் கழகத்தில் லெஸ்டர் வுல்ஃப் பேராசிரியராக உள்ளார். பவெண்டி உயர்தர குவாண்டம் புள்ளிகளின் வேதி உற்பத்தியில் மேற்கொண்ட முன்னோடி முயற்சிகளுக்காக அறியப்படுகிறார். 2023- ஆம் ஆண்டில் வேதியியலுக்கான நோபல் பரிசு பெற்றார்.
# மௌங்கி பவெண்டி

## வாழ்க்கை வரலாறு

மௌங்கி பவெண்டி, பிரான்சின் பாரிசில், துனிசியக் கணிதவியலாளரான முகமது சலா பௌண்டியின் மகனாகப் பிறந்தார். பிரான்சு மற்றும் துனிசியாவில் வாழ்ந்த காலங்களுக்குப் பிறகு, பவெண்டி குழந்தையாக இருந்தபோதே அவரது குடும்பத்தினர் அமெரிக்காவிற்கு குடிபெயர்ந்தனர். சலா பௌண்டி பர்டூ பல்கலைக்கழகத்தில் கணிதத் துறையில் பணிபுரிந்ததால், அவர்கள் இந்தியானாவின் வெஸ்ட் லஃபாயெட்டில் வசித்து வந்தனர். 1978-ஆம் ஆண்டில் வெஸ்ட் லஃபாயெட் ஜூனியர்-சீனியர் உயர்நிலைப் பள்ளியில் பட்டம் பெற்றார்.  
கூழ்ம குவாண்டம் புள்ளிகளின் ஆராய்ச்சி மற்றும் மேம்பாட்டில் பவெண்டி ஒரு முன்னணி நபர் ஆவார். மேலும், 2000-2010 வரையிலான பத்தாண்டுகளில் மிகவும் மேற்கோள் காட்டப்பட்ட வேதியியலாளர்களில் இவரும் ஒருவர். 1982 ஆம் ஆண்டு ஆர்வர்டு பல்கலைக்கழகத்தில், இளங்கலைப் பட்டம் பெற்றார். 1988-ஆம் ஆண்டில் சிகாகோ பல்கலைக்கழகத்தில் கார்ல் பிரீடு மற்றும் தாகேஷி ஓகா ஆகியோரின் மேற்பார்வையில் வேதியியலில் முனைவர் பட்டம் பெற்றார். பலபடி இயற்பியலில் பணிபுரிந்தார். மற்றும் ஓகாவுடன், பவெண்டி H<sub>3</sub><sup>+</sup> அயனியின் வெப்பப்பட்டைகளின் சோதனைகளில் பணியாற்றினார். இது 1989-ஆம் ஆண்டில் கவனிக்கப்பட்ட வியாழனின் உமிழ்வு நிறமாலையைப் புரிந்துகொள்வதில் பங்கு வகித்தது.  
தனது பட்டப்படிப்பின் போது, ஓகா பெல் ஆய்வுக்கூடங்களில் கோடைகால திட்டத்திற்கு பாவெண்டியை பரிந்துரைத்தார், அங்கு லூயிசு இ. புரூசு குவாண்டம் புள்ளிகள் பற்றிய ஆராய்ச்சிக்கு பாவெண்டியை அறிமுகப்படுத்தினார். பட்டப்படிப்பு முடிந்ததும், பவெண்டி புரூசுடன் பெல் ஆய்வுக்கூடத்தில் முதுகலை ஆராய்ச்சியாளராகப் பணிபுரிந்தார்.  
பவெண்டி 1990 இல் மாசாச்சூசெட்சு தொழில்நுட்பக் கழகத்தில் (MIT) சேர்ந்தார். 1996 ஆம் ஆண்டில் அமெரிக்க வேதியியல் குமுகத்தின் (ACS) வேதியியலில் பட்டதாரி கல்விக்கான 1997-ஆம் ஆண்டிற்கான நோபல் கையொப்ப விருதை வென்றார். 2001 ஆம் ஆண்டில், மேம்பட்ட பொருட்களின் (மீநுண் பொருள்கள், உயிரிய பொருள்கள் மற்றும் ஆற்றல் பொருள்கள்) இயற்பிய வேதியியலில் சாக்லர் பரிசைப் பெற்றார். 2006-ஆம் ஆண்டில், இவருக்கு எர்னஸ்ட் ஆர்லாண்டோ லாரன்ஸ் விருது வழங்கப்பட்டது.  
இவர் 2003- ஆம் ஆண்டில் அறிவியல் முன்னேற்றத்திற்கான அமெரிக்க சங்கத்தின் உறுப்பினராகவும், 2004-ஆம் ஆண்டில் அமெரிக்க கலை மற்றும் அறிவியல் அகாதமியின் உறுப்பினராகவும் மற்றும் 2004-ஆம் ஆண்டில் தேசிய அறிவியல் அகாதெமியின் உறுப்பினராகவும் தேர்ந்தெடுக்கப்பட்டார்.  
மார்ச் 23, 2010 அன்று நடந்த அமெரிக்க வேதியியல் குமுகத்தின் (ACS) தேசியக் கூட்டத்தின் போது, கூழ்மம் மற்றும் மேற்பரப்பு வேதியியலில் இந்த அமைப்பின் விருதை பவெண்டி பெற்றார்.  
"உடல், உயிரியல் மற்றும் மருத்துவ முறைகளில் பரவலான பயன்பாடுகளுக்கான துல்லியமான பண்புகளுடன் கூடிய மீநுண் படிகங்களின் (nanocrystals) தொகுப்புக்காக" கிறிஸ்டோபர் பி. முர்ரே மற்றும் ஐயோன் டேக்வானுடன் இணைந்து 2020 ஆம் ஆண்டில் வேதியியலில் கிளாரிவேட் தகுதியுரை பரிசு பெற்றவராக பவேண்டி தேர்ந்தெடுக்கப்பட்டார்.  
2023 ஆம் ஆண்டில், பவெண்டிக்கு வேதியியலுக்கான நோபல் பரிசு புரூஸ் மற்றும் அலெக்சி எகிமோவு ஆகியோருடன் இணைந்து "குவாண்டம் புள்ளிகளைக் கண்டுபிடிபபிற்காகவும் தொகுப்பு முறைக்காகவும்" வழங்கப்பட்டது. சுவீடிய அகாதமியின் வேதியியலுக்கான நோபல் கமிட்டியின் தலைவர், "... இராயல் சுவீடிய அறிவியல் அகாதெமி செய்த தவறு காரணமாக... இன்னும் முடிவு எடுக்கப்படவில்லை. வெற்றியாளர்கள் தேர்வு செய்யப்படவில்லை" என்று கூறினார். இஸ்டாக்ஹோம் நேரப்படி மு.ப 11:52 வரை, வெற்றியாளர்கள் முன்கூட்டியே அறிவிக்கப்பட்ட பெறுநர்களைப் போலவே உறுதிசெய்யப்பட்டுள்ளனர்.
# அலெக்சி எக்கிமோவ்

**அலெக்சி இவானொவிச் எக்கிமோவ்** (*Alexey Ivanovich Ekimov*, , பிறப்பு: 28 பிப்ரவரி 1945)ஒரு உருசிய-சோவியத் திட நிலை இயற்பியலாளர் ஆவார், இவர் வாவிலோவ் அரசு ஒளியியல் நிறுவனத்தில் பணிபுரியும் போது குவாண்டம் புள்ளிகள் எனப்படும் குறைக்கடத்தி மீநுண்படிகங்களைக் கண்டுபிடித்தார். 1967- ஆம் ஆண்டில், இவர் லெனின்கிராட் மாநில பல்கலைக்கழகத்தின் இயற்பியல் பீடத்தில் பட்டம் பெற்றார். குறைக்கடத்திகளில் எலக்ட்ரான் சுழல் மின்னணுவியல் நோக்குநிலை குறித்த பணிக்காக அவருக்கு 1975 ஆம் ஆண்டு சோவியத் ஒன்றியத்தின் அறிவியல் மற்றும் பொறியியலுக்கான மாநிலப் பரிசு வழங்கப்பட்டது. அலெக்சாந்தர் எஃப்ரோசு, லூயிசு யூஜின் புரூசு ஆகியோருடன் பகிர்ந்து கொள்ளப்பட்ட "மீநுண்படிக குவாண்டம் புள்ளிகள் அவற்றின் மின்னணு மற்றும் ஒளியியல் பண்புகளின் முன்னோடி ஆய்வுகள்" குறித்த பணிகளுக்காக அமெரிக்காவின் ஒளியியல் குமுகத்தின் 2006 இல் ஆர். டபிள்யூ. உட் பரிசினைப் பெற்றவர்.  
1999 ஆம் ஆண்டு முதல் எகிமோவ் நியூயார்க் மாநிலத்தில் உள்ள நானோகிரிஸ்டல்ஸ் டெக்னாலஜி என்ற நிறுவனத்தில் அறிவியலாளராகப் பணியாற்றி வரும் இவர் அமெரிக்காவில் வசித்து வருகிறார்.  
எக்கிமொவ், புருசு, மௌங்கி பவெண்டி, ஆகியோர் "குவாண்டம் புள்ளிகளை கண்டுபிடித்து தொகுத்ததற்காக" வேதியியலுக்கான 2023 நோபல் பரிசு பெற்றனர்.
# முகமது மொகிம்

**முகமது மொகிம்** (*Mohammed Moquim*) இந்தியாவைச் சேர்ந்த ஓர் அரசியல்வாதியாவார். 1965 ஆம் ஆண்டு சூலை மாதம் 3 ஆம் தேதியன்று இவர் பிறந்தார். ஒடிசா அரசியலில் இந்திய தேசிய காங்கிரசு கட்சியின் அரசியல்வாதியாக பணியாற்றிய இவர் 2019 ஆம் ஆண்டு மே மாதம் நடைபெற்ற தேர்தலில் கட்டாக் மாவட்டம் பாராபதி சட்டமன்ற தேர்தலில் வெற்றி பெற்று ஒடிசா சட்டப்பேரவைக்குத் தேர்ந்தெடுக்கப்பட்டார். இவர் பிர்தௌசியா பானோவை மணந்து கொண்டார். இத்தம்பதியருக்கு சோபியா பிர்தௌசு மற்றும் நைமா தாச்சின் என்ற 2 மகள்கள் உள்ளனர்-  
முகமது மொகிம் கட்டாக் மாவட்டம் லால்பாக் பகுதியைச் சேர்ந்தவராவார். இவரது தந்தை பெயர் முகமது நயீம் என்பதாகும். 1990 ஆம் ஆண்டில் ஒரிசா பொறியியல் கல்லூரியில் பொறியியலில் தேர்ச்சி பெற்றார். 2019 ஆம் ஆண்டு நடைபெற்ற ஒடிசா சட்டப் பேரவைத் தேர்தலில் பாராபதி-கட்டாக் சட்டமன்றத் தொகுதியில் போட்டியிட்டு வெற்றி பெற்றார்.
# யூன் பொசே

**யூன் ஓலாவ் பொசே** (*Jon Olav Fosse*; பிறப்பு: 29 செப்டம்பர் 1959) ஓர் நோர்வேய எழுத்தாளரும் நாடகப் படைப்பாளியும் ஆவார். இவர் 2023 ஆம் ஆண்டிற்கான இலக்கியத்துக்கான நோபல் பரிசை வென்றார். இவருடைய "சொல்லமுடியாதவற்றுக்குக் குரல் கொடுக்கும் புதுமையான நாடகங்களுக்கும் உரைநடை எழுத்துக்கும்" என்று நோபல் குழுவினர் குறித்துள்ளனர். என்றிக்கு இபுசெனுக்கு அடுத்ததாக இவருடைய நாடகங்களே அதிகமாக நடைபெறுகின்றன. இவரை புதிய இபுசென் என்று அடிக்கடி கூறுவதுண்டு. பொசேயின் படைப்புகள் 19 ஆம் நூற்றாண்டில் அமைந்த நாடக மரபின் தொடர்ச்சியாகக் கருதப்பட்டது.
# யூன் பொசே

## வாழ்க்கைக் குறிப்பு

யூன் பொசே நோர்வேயில் யோகேசுன் என்னும் இடத்தில் பிறந்தார். இவருக்கு அகவை 7 இருக்கும்பொழுது ஒரு தீநேர்ச்சி ஏற்பட்டு அவர் இறப்பின் வாயில் இருந்து மீண்டார். இந்நிகழ்ச்சி அவர் ஆளான காலத்தில் எழுத்தாளராக உருவெடுக்கக் காரணமாக அமைந்தது. இவர் பெர்கன் பல்கலைக்கழகத்தில் பதிவு செய்து ஒப்பீட்டு இலக்கியம் படித்தார், பிறகு இதே துறையில் நைனோர்சுக்கு (Nynorsk) என்னும் நோர்வேயின் மற்றொரு எழுத்துப்பணி தொடங்கினார். இவருடைய முதல் புதினம் "சிவப்பு, கறுப்பு" (*Raudt, svart*) 1983 இல் வெளியிடப்பட்டது. இவருடைய முதல் நாடகம் "நாம் எப்பொழுதும் பிரிக்கப்படமாட்டோம்" (*Og aldri skal vi skiljast* )1994 இல் எழுதி மேடை ஏறியது. பொசே புதினங்களும், சிறுகதைகளும் கவிதைகளும் குழந்தைகளுக்கான படைப்புகளையும், கட்டுரைகளையும் நாடங்களையும் படைத்துள்ளார். இவருடைய படைப்புகள் 40 மொழிகளிலே மொழிபெயர்க்கப்பட்டுல்ளன. இவர் வயலின் வாசிக்கவும் செய்வார். வாழும் நூறு வியப்புறு அறிவாளிகளில் 83 ஆவதாக த டெயிலி டெலிகிராப் அறிவித்தது.  
2011 முதல் பொசேவுக்கு கிரோட்டென் என்னும் நோர்வேயின் அரசின் இல்லத்தில் வாழ்நாள் முழுவதும் வாழ ஒரு பெருமையாக இடமளித்துள்ளனர். இது நோர்வேயின் அரச வளாகத்துக்குள் ஓசுலோ நகரத்தின் நடுவே அமைந்த ஒரு இல்லம். நோர்வேயின் கலை பண்பாட்டுக்கு ஆக்கம் அளிப்பவர்களுக்காக நோர்வேயின் அரசரால் பெருமைய செய்கையாக இவ்வில்லம் அளிக்கப்படுகின்றது.  
விவிலியம் (விவிலியம்) மொழிபெயர்ப்பின் அறிவுரையாளர்களுள் ஒருவர் பொசே. 2011 இல் நோர்வே பைபிளை மொழிபெயர்த்துள்ளது. and hospitalized himself to rehabilitate his long-term alcohol consumption.  
மிகப்பல பொசேவின் படைப்புகள்பாரசீக மொழியில் முகம்மது அமீதால் மொழிபெயர்க்கப்பட்டு தெகுரானில் நாடங்கங்களாக நிகழ்த்தப்பட்டுள்ளன.  
ஏப்பிரல் 2022 இல், "ஒரு புதிய பெயர்: எழுபடைப்பில் VI-VII" என்னும் இவருடைய படைப்பு தாமியோன் சியரல்சு என்பவரால் ஆங்கிலத்தில் மொழிபெயர்க்கப்பட்டு அது அனைத்துலக புக்கர் பரிசுக்கான குறும்பட்டியலில் இடம் பிடித்தது. The book was named a finalist for the 2023 National Book Critics Circle Award in Fiction.  
அக்டோபர் 2023 இல் பொசேவுக்கு இலக்கியத்துகான நோபல் பரிசு அறிவிக்கப்பெற்றது.
# யூன் பொசே

## தனிவாழ்க்கை

இவர் சுலோவாக்கிய நாட்டைச் சேர்ந்த தன் இரண்டாம் மனைவியுடன் பகுதிநேரம் ஆத்திரியாவில் வாழ்கின்றார். இது தவிர இவருக்கு பெர்கன் நகரிலும் மேற்கு நோர்வேயிலும் வீடுகள் உள்ளன. முதலிலில் இவர் நோர்வே கிறித்துவத் திருச்சபையின் உறுப்பினராக இருந்தார். (2012-இற்கு முன்பு இவர் தன்னை இறைமறுப்பாளர் என்று கூறி வந்துள்ளார்) அதன் பின் 2012-2013 இல கத்தோலிக்கத் திருச்சபையில் சேர்ந்தார். இவர் தன்னுடைய கள்சாராயக்குடிக்கு வயப்பட்டிருப்பதில் இருந்து மீள மருத்துவ மனையில் இருந்தார்.
# யூன் பொசே

## படைப்புகள்

### உரைநடை

- *Raudt, svart* (1983). "சிவப்பு, கறுப்பு''
- *Stengd gitar* (1985). *மூடிய கித்தார்*
- *Blod. Steinen er* (1987). *குருதி. கல் உள்ளது*
- *Naustet* (1989). *ஓடவேடு* (Boathouse'', மொழிபெயர்ப்பு May-Brit Akerholt (Dalkey Archive, 2017).
- *Flaskesamlaren* (1991)." *புட்டி திரட்டி* (*The Bottle-Collector*)
- *Bly og vatn* (1992). *ஈயமும் நீரும்* (Lead and Water'')
- *To forteljingar* (1993). *இரு கதைகள்* (Two Stories'')
- *Prosa frå ein oppvekst* (1994). *குழந்தைப் பருவத்திலிருந்து உரைநடை எழுத்து* (Prose from a Childhood)
- *Melancholia I* (1995). *உளத்துயரம்* (Melancholy'', மொழிபெயர்ப்பு. Grethe Kvernes and Damion Searls (Dalkey Archive, 2006).
- *Melancholy II* (1996). *உளத்துயரம் II*, மொழிபெயர்ப்பு. Eric Dickens (Dalkey Archive, 2014).
- *Eldre kortare prosa med 7 bilete av Camilla Wærenskjold* (1998). *Older Shorter Prose with 7 Pictures of Camilla Wærenskjold*
- *Morgon og kveld* (2000). *காலையும் மாலையும்*, மொழிபெயர்ப்பு. Damion Searls (Dalkey Archive, 2015).
- *Det er Ales* (2004). *தீக்காயலில் ஆலிசு*, மொழிபெயர்ப்பு. Damion Searls (Dalkey Archive, 2010).
- *Andvake* (2007). *விழிப்புநிலை*
- *Kortare prosa* (2011). *குறும் உரைநடை எழுத்து*
- *Olavs draumar* (2012). *ஓலாவின் கனவுகள்*
- *Kveldsvævd* (2014). *களைப்பு*
- *Trilogien* (2014). *முப்படைப்பு*, மொழிபெயர்ப்பு. May-Brit Akerholt (Dalkey Archive, 2016). Compiles three novellas: *Wakefulness*, *Olav's Dreams* and *Weariness*.
- *Det andre namnet – Septologien I-II* (2019). *மற்றொரு பெயர்: எழுபடைப்பு I-II*, மொழிபெயர்ப்பு Damion Searls (Fitzcarraldo Editions, 2019).
- *Eg er ein annan – Septologien III-V* (2020). *நான் இன்னொன்று எழுபடைப்பு III-V*, மொழிபெயர்ப்பு. Damion Searls (Fitzcarraldo Editions, 2020).
- *Eit nytt namn – Septologien VI-VII* (2021). *ஒரு புதிய பெயர் எழுபடைப்பு VI-VII*, மொழிபெயர்ப்பு. Damion Searls (Fitzcarraldo Editions, 2021).  
**ஆங்கிலத்தில் தொகுப்புகள்**  
- *Scenes from a Childhood*, trans. Damion Searls (Fitzcarraldo Editions, 2018). Collects texts from various sources.
- *Melancholy I-II*, trans. Damion Searls and Grethe Kvernes (Fitzcarraldo Editions, 2023)
# யூன் பொசே

## படைப்புகள்

### நாடகங்கள்

- *Nokon kjem til å komme* (written in 1992–93; first produced in 1996). *Someone Is Going to Come Home*
- *Og aldri skal vi skiljast* (1994). *And We'll Never Be Parted*
- *Namnet* (1995). *The Name*
- *Barnet* (1996). *The Child*
- *Mor og barn* (1997). *Mother and Child*
- *Sonen* (1997). *The Son*
- *Natta syng sine songar* (1997). *Nightsongs*, trans. Gregory Motton (2002).
- *Gitarmannen* (1999). *The Guitar Man*
- *Ein sommars dag* (1999). *A Summer's Day*
- *Draum om hausten* (1999). *Dream of Autumn*
- *Sov du vesle barnet mitt* (2000). *Sleep My Baby Sleep*
- * Besøk* (2000). *Visits*
- *Vinter* (2000). *Winter*
- *Ettermiddag* (2000). *Afternoon*
- *Vakkert* (2001). *Beautiful*
- *Dødsvariasjonar* (2001). *Death Variations*
- *Jenta i sofaen* (2002). *The Girl on the Sofa*, trans. David Harrower (2002).
- *Lilla* (2003). *Lilac*
- *Suzannah* (2004)
- *Dei døde hundane* (2004). *The Dead Dogs*, trans. May-Brit Akerholt (2014).
- *Sa ka la* (2004)
- *Varmt* (2005). *Warm*
- *Svevn* (2005). *Sleep*
- *Rambuku* (2006)
- *Skuggar* (2006). *Shadows*
- *Eg er vinden* (2007). *I Am the Wind*, trans. Simon Stephens (2012).
- *Desse auga* (2009). *These Eyes*  
**ஆங்கிலத்தில் தொகுப்புகள்**  
- *Plays One* (2002). Someone Is Going to Come Home; The Name; The Guitar Man; The Child
- *Plays Two* (2004). A Summer's Day; Dream of Autumn; Winter
- *Plays Three* (2004). Mother and Child; Sleep My Baby Sleep; Afternoon; Beautiful; Death Variations
- *Plays Four* (2005). And We'll Never Be Parted; The Son; Visits; Meanwhile the lights go down and everything becomes black
- *Plays Five* (2011). Suzannah; Living Secretly; The Dead Dogs; A Red Butterfly's Wings; Warm; Telemakos; Sleep
- *Plays Six* (2014). Rambuku; Freedom; Over There; These Eyes; Girl in Yellow Raincoat; Christmas Tree Song; Sea
# யூன் பொசே

## படைப்புகள்

### பாக்கள்-கவிதைகள்

- *Engel med vatn i augene* (1986)
- *Hundens bevegelsar* (1990)
- *Hund og engel* (1992)
- *Dikt 1986–1992* (1995). *Revidert samleutgåve*
- *Nye dikt 1991–1994* (1997)
- *Dikt 1986–2001* (2001). *Samla dikt. Lyrikklubben*
- *Auge i vind* (2003)
- *Stein til stein* (2013)  
**ஆங்கிலத்தில் தொகுப்புகள்**  
- *பாக்கள்* (Shift Fox Press, 2014). மேரி பிரித்து ஆக்ரோலட்டு ( May-Brit Akerholt.) மொழிபெயர்ப்புகள்
# யூன் பொசே

## படைப்புகள்

### கட்டுரைகள்

- *Frå telling via showing til writing* (1989)
- *Gnostiske essay* (1999)
- *An Angel Walks Through the Stage and Other Essays*, trans. May-Brit Akerholt (Dalkey Archive, 2015).
# பாலா கிசார், காபூல்

காணும் பாலா கிசார் ]]
**பாலா கோட்டை** அல்லது **பாலா கிசார்** அல்லது **காபுல் கோட்டை** (*Bala Hissar*) என்பது ஆப்கானித்தானின் பழைய நகரமான காபுலின் தெற்கில் அமைந்துள்ள ஒரு பழமையான கோட்டையாகும். இதன் கட்டுமானம் கி.பி 5 ஆம் நூற்றாண்டைச் சேர்ந்தது. கோட்டையானது நவீன நகர மையத்தின் தெற்கே *குக்-இ-சேர் தர்வாசா* மலையின் முனையில் அமர்ந்துள்ளது. கோட்டையின் சுவர்கள், 20 அடி (6.1 மீ) உயரமும், 12 அடி (3.7 மீ) தடிமனும் கொண்டவை. கோட்டையிலிருந்து தொடங்கி, மலை முகடுகளைப் பின்தொடர்ந்து ஒரு பெரிய வளைவில் ஆற்றின் கீழே செல்கிறது. இது கோட்டையை அணுகுவதற்கான வாயில்களின் தொகுப்பைக் கொண்டுள்ளது. *குக்-இ சேர் தர்வாசா* (சிங்கக் கதவு) மலை கோட்டைக்கு பின்னால் உள்ளது.  
பாலா கிசார் முதலில் இரண்டு பகுதிகளாகப் பிரிக்கப்பட்டிருந்தது. தொழுவங்கள், முகாம்கள் மற்றும் மூன்று அரச அரண்மனைகளைக் கொண்ட கீழ் கோட்டை மற்றும் மேல் கோட்டை (உண்மையான பாலா கிசார் என்ற பெயர் கொண்ட கோட்டை) ஆயுதக் களஞ்சியம் மற்றும் நிலவறை ஆகியவற்றைக் கொண்டுள்ளது.
# பாலா கிசார், காபூல்

## வரலாறு

கடைசி ஆட்சியாளரான *ஷா ஷுஜா துராணி*, பாலா கோட்டையிலுள்ள அரசவையில் அமர்ந்திருக்கும் ஒரு காட்சி.]]
தொடர்புடைய மக்கள் மற்றும் இடங்களை சித்தரிக்கும் புகைப்படங்களின் தொகுப்பிலிருந்து பாலா கிசார்]]
பாலா கிசார் கோட்டையின் தோற்றம் தெளிவற்றது. குசானர்களுக்கு முந்தைய மட்பாண்டங்கள் மற்றும் இந்தோ-கிரேக்க மற்றும் அகாமனிசிய நாணயங்கள் இதன் அருகாமையில் கண்டெடுக்கப்பட்டுள்ளன. இது குறைந்தது கிபி 6 ஆம் நூற்றாண்டிலிருந்து இப்பகுதியில் குடியேற்றங்களைக் குறிக்கிறது. ஒரு கோட்டையாக தளத்தின் பயன்பாடு 5 ஆம் நூற்றாண்டின் முற்பகுதியில் தேதியிடப்பட்டுள்ளது. இருப்பினும், அதன் துல்லியமான வரலாறு குறித்து குறைந்தபட்ச ஆதாரங்களே உள்ளன.  
தளத்தில் குறிப்பிடத்தக்க செயல்பாடுகளின் சான்றுகள் முகலாயர்களுடன் தொடங்குகிறது. கோட்டையின் வெளிப்புறச் சுவர்கள் பலப்படுத்தப்பட்டு தளத்தின் பரப்பளவு விரிவடைந்தது. பேரரசர் ஜஹாங்கீர் கோட்டைக்குள் இருந்த பல கட்டிடங்களை இடித்து புதிய அரண்மனைகள், பார்வையாளர்கள் அரங்குகள் மற்றும் ஒரு பூங்கா ஆகியவற்றைக் கட்டினார். அவரது மகனும் வாரிசுமான ஷாஜகான், பதவியேற்பதற்கு முன்பு, ஜஹாங்கீரின் புகழைப் பெற்ற கோட்டைக்குள் தாஅனும் ஒரு கட்டிடத்தைக் கட்டினார். பேரரசராக, ஷாஜஹான் பின்னர் மத்திய ஆசியாவில் தனது போர்களின் போது இங்கு வசித்து வந்தார். ஷாஜகானின் வாரிசான ஔரங்கசீப், கோட்டைக்குள் ஒரு மசூதியைக் கட்டினார்.  
முகலாயர்கள் காபூலை இழந்த பிறகு, கோட்டை புறக்கணிக்கப்பட்டது. 1773 இல் திமூர் ஷா துராணி ஆட்சிக்கு வரும் வரை, பாரசீகர்கள் மற்றும் துராணிகளின் கைகளுக்குச் சென்றது. துராணியின் தலைநகரை காபூலுக்கு மாற்றியதும், தைமூர் கோட்டையை ஆக்கிரமித்து உள்ளே ஒரு அரண்மனையை மீண்டும் கட்டினார். மேலும் கோட்டையின் மேல் பகுதியை அரசு சிறைச்சாலையாகவும் ஆயுதக் கிடங்காகவும் பயன்படுத்தினார். அவரது வாரிசான ஷா ஷுஜா துராணி கோட்டையை மேலும் மேம்படுத்தினார். துராணிகளால் கட்டப்பட்ட கட்டமைப்புகள் பல முந்தைய முகலாய கட்டுமானங்களை மாற்றின.  
காபூலின் முக்கிய கோட்டையாக, பாலா கிசார் முதலாம் ஆங்கிலேய-ஆப்கானியப் போர் (1838-1842) மற்றும் இரண்டாம் ஆங்கிலேய ஆப்கானியப் போர் (1878-1880) ஆகிய இரண்டிலும் பல முக்கிய நிகழ்வுகளுக்கு மேடையாக இருந்தது. காபூலுக்கான பிரித்தானிய தூதர் *சர் பியர் லூயிஸ் நெப்போலியன் கவாக்னாரி* செப்டம்பர் 1879 இல் கோட்டைக்குள் கொல்லப்பட்டார். இது ஒரு பொது எழுச்சியையும் இரண்டாம் ஆங்கிலேய-ஆப்கான் போரின் இரண்டாம் கட்டத்தையும் தூண்டியது. இது இரண்டாம் ஆங்கிலேய-ஆப்கான் போரின்போது பிரித்தானிய ஆட்சியாளர் எரிக்கப்பட்டபோது சேதமடைந்தது. பின்னர் ஆயுதக் களஞ்சியம் வெடித்தபோது. பிரித்தானிய இராணுவ அதிகாரி *பிரடெரிக் ராபர்ட்ஸ்* கோட்டையை முற்றிலுமாக தகர்க்க விரும்பினார். ஆனால் இறுதியில் 1880 வசந்த காலத்தில் ஆங்கிலேயர்கள் ஆப்கானித்தானை விட்டு வெளியேறுவதற்கு சில மாதங்களுக்கு முன்பு இது பலப்படுத்தப்பட்டது. இராபர்ட்ஸ் பல முகலாய மற்றும் துராணி கால கட்டங்களை தரைமட்டமாக்க உத்தரவிட்டார். இதன் விளைவாக அவர்களின் கட்டிடக்கலை பங்களிப்புகளில் மிகக் குறைவாகவே உள்ளது. அத்துடன் அந்த இடத்தில் தொல்லியல் பூங்கா அமைக்கவும் திட்டமிடப்பட்டது. இந்த திட்டத்திற்கு இந்தியா சுமார் $1 மில்லியன் வழங்க உறுதியளித்துள்ளது.
# சாந்திப்பூர் சட்டமன்றத் தொகுதி

**சாந்திப்பூர் சட்டமன்றத் தொகுதி** (*Chandipur, Tripura Assembly constituency*) என்பது இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும்.  
இது உனகோடி மாவட்டத்தின் ஒரு பகுதியாகும்.
# சாந்திப்பூர் சட்டமன்றத் தொகுதி

## சட்டப் பேரவை உறுப்பினர்கள்

| ஆண்டு | சட்டமன்ற உறுப்பினர் | கட்சி |
| --- | --- | --- |
| 2018 | தாபன் சக்கரபர்தி}}  
== மேலும் பார்க்கவும் ==  
* திரிபுரா சட்டப் பேரவையின் தொகுதிகளின் பட்டியல்
* உனகோடி மாவட்டம் |  |
# 13-ஆவது திரிபுரா சட்டமன்றம்

**பதின்மூன்றாவது திரிபுரா சட்டமன்றம்** (*13th Tripura Assembly*) என்பது 2023 திரிபுரா சட்டப் பேரவைத் தேர்தலுக்குப் பிறகு உருவாக்கப்பட்டது. பிப்ரவரி 16, 2023 அன்று 60 தொகுதிகளில் தேர்தல் நடைபெற்றது. வாக்குகள் 2 மார்ச் 2023 அன்று எண்ணப்பட்டன
# 13-ஆவது திரிபுரா சட்டமன்றம்

## வரலாறு

பாரதிய ஜனதா கட்சி தலைமையிலான கூட்டணி 33 (பாஜக 32 + ஐபிஎஃப்டி 1) இடங்களுடன் தேர்தலில் வெற்றி பெற்றது, புதிய திப்ரா மோதா கட்சி 13 இடங்களுடன் இரண்டாவது பெரிய கட்சியாக மாறியது. இந்திய பொதுவுடைமைக் கட்சி (மார்க்சிஸ்ட்) தலைமையிலான மதச்சார்பற்ற ஜனநாயக சக்திகள் 14 (11 + 3 இந்திய தேசிய காங்கிரசு) வெற்றி பெற்றன.
# 13-ஆவது திரிபுரா சட்டமன்றம்

## குறிப்பிடத்தக்க பதவிகள்

| 24 மார்ச் 2023 |
| --- |
# 13-ஆவது திரிபுரா சட்டமன்றம்

## கட்சி வாரியாக விநியோகம்

| மொத்த சட்டமன்ற உறுப்பினர்கள் | } |  |  |  |  |
| --- | --- | --- | --- | --- | --- |
| **வடகிழக்கு ஜனநாயகக் கூட்டணி** | பாரதிய ஜனதா கட்சி | 33 | **34** | மாணிக் சாகா | போர்டோவாளி நகரம் |
| திரிபுரா பூர்வகுடி மக்கள் முன்னணி | 1 | சுக்லா சஎஅண் நோதியா | சோலைபாரி |  |  |
| **மதச்சார்பற்ற மக்களாட்சி கட்சிகள்** | இந்திய பொதுவுடமைக் கட்சி (மார்க்சிஸ்ட்) | 10 | **13** | ஜிதேந்திர சௌத்ரி | சப்ரூம் |
| இந்திய தேசிய காங்கிரசு | 3 | சுதீப் ராய் பர்மன் | அகர்தலா |  |  |
| **சார்பில்லை** | திப்ரா மோதா கட்சி | **13** | அனிமேசு தேபர்மா | அசாரம்பாரி |  |
# வளைந்தவால் கொண்டைக் கரிச்சான்

**வளைந்தவால் கொண்டைக் கரிச்சான்** (hair-crested drongo), (*Dicrurus hottentottus*) என்பது *டிக்ரூரிடே* குடும்பத்தைச் சேர்ந்த ஒரு ஆசியப் பறவை ஆகும். இந்த இனம் முன்பு வளைந்தவால் கரிச்சான் (*Dicrurus bracteatus)* இனத்தைச் சேர்ந்தது என்று கருதப்பட்டது. முன்பு இப்பறவையும் வளைந்த வால் கரிச்சானும் **"spangled drongo"** என்ற பெயரால் அழைக்கப்பட்டது. இப்போது தனி இனமாக கருதப்படுகிறது. சில பறவையியலாளர்கள் சுமத்ரா கரிச்சானை ( *டி. சுமட்ரானஸ்* ) வளைந்தவால் கொண்டை கரிச்சானின் (*டி. ஹாட்டெண்டோட்டஸ்)* துணை இனமாக கருதுகின்றனர்.  
இது வங்காளதேசம்,
# வளைந்தவால் கொண்டைக் கரிச்சான்

## வகைபிரித்தல்

இதில் பன்னிரண்டு துணையினங்கள் தற்போது அங்கீகரிக்கப்பட்டுள்ளன, இருப்பினும் சில தனித்தனி இனங்களாக அறிவிக்க முன்மொழியப்பட்டுள்ளன:  
- ஆட்டெண்டோட்டசு வளைந்தவால் கொண்டைக் கரிச்சான் *D. h. hottentottus* &ndash; இந்தியா, நடு மியான்மர் மற்றும் தெற்கு இந்தோசீனா
- *D. h. brevirostris* &ndash; மத்திய மற்றும் தெற்கு சீனம், வடக்கு மியான்மர் மற்றும் வடக்கு இந்தோசீனா
- *D. h. borneensis* (போர்னியன் ஸ்பாங்கல்ட் ட்ரோங்கோ) &ndash; போர்னியோ மற்றும் மராட்டுவா தீவு
- *D. h. guillemardi* (ஓபி ஸ்பாங்கல்ட் ட்ரோங்கோ) &ndash; ஓபி தீவுகள், வடக்கு மலுகு
- *D. h. pectoralis* (சுலா ஸ்பாங்கிள்ட் ட்ரோங்கோ) &ndash; சுலா தீவு, பிலிப்பைன்ஸ்
- *D. h. suluensis* (Sulu spangled drongo) &ndash; சூலு தீவுக்கூட்டம், தென்மேற்கு பிலிப்பைன்ஸ்
- *D. h. viridinitens* (மென்டவாய் ஸ்பாங்கிள்ட் ட்ரோங்கோ) &ndash; மெந்தாவாய் தீவுகள், மேற்கு சுமத்ரா;
- *D. h. banggaiensis* &ndash; பாங்காய் தீவுகள், கிழக்கு சுலவேசி;
- *D. h. leucops* &ndash; சுலாவெசி மற்றும் அருகிலுள்ள தீவுகள்;
- *D. h. faberi* &ndash; மேற்கு சாவகத்தில் உள்ள பனைட்டன் தீவு
- *D. h. jentincki* &ndash; பாலி, கிழக்கு சாவகம் மற்றும் சாவகக் கடலில் உள்ள சில தீவுகள்
- *D. h. termeuleni* &ndash; ஆயிரம் தீவுகள் மற்றும் ஜகார்த்தா விரிகுடாவில் உள்ள தீவுகள், வடக்கு சாவகம்
# மருத்துவம் அல்லது உடலியங்கியலுக்கான நோபல் பரிசு, 2023

**உடலியல் அல்லது மருத்துவத்துக்கான நோபல் பரிசு, 2023** (*2023 Nobel Prize in Physiology or Medicine*) கோவிட்-19 தொற்றுக்கு எதிராகப் பயனுள்ள தூதாறனை தடுப்பூசிகளை உருவாக்க உதவும் நியூக்ளியோசைடு அடிப்படை மாற்றங்கள் தொடர்பான கதலின் கரிக்கோ(பிறப்பு 1955) மற்றும் துரூ வைச்சுமேன் (பிறப்பு 1959) ஆகியோருக்கு வழங்கப்பட்டது.
# மருத்துவம் அல்லது உடலியங்கியலுக்கான நோபல் பரிசு, 2023

## பரிசு பெற்றவர்கள்

### கதலின் கரிக்கோ

கதலின் கரிக்கோ சனவரி 17, 1955 அன்று அங்கேரியின் சோல்னோக்கில் பிறந்தார். சஜெட் பல்கலைக்கழகத்தில் கரிக்கோ உயிர்வேதியியலில் 1982ஆம் ஆண்டு முனைவர் பட்டம் பெற்றார். 2013 முதல் 2022 வரை, இவர் பயோஎண்டெக் ஆர்.என்.ஏ. மருந்துகள் நிறுவனத்துடன் தொடர்புடையவராக இருந்தார். இந்நிறுவனத்தில், முதலில் துணைத் தலைவராகவும், 2019-ல் மூத்த துணைத் தலைவராகவும் பதவி உயர்வு பெற்றார். இந்த நிறுவனம் உலக அளவில் தூதாறனை தடுப்பூசிகளை வணிகமயமாக்கியது.
# மருத்துவம் அல்லது உடலியங்கியலுக்கான நோபல் பரிசு, 2023

## பரிசு பெற்றவர்கள்

### துரூ வைசுமேன்

துரூ வைசுமேன் செப்டம்பர் 7, 1959-ல் மாசசூசெட்ஸில் உள்ள லெக்சிங்டனில் பிறந்தார் 1987ஆம் ஆண்டு முனைவர் பட்டத்தினைப் பாஸ்டன் பல்கலைக்கழகத்தில் பெற்றார்.
# மருத்துவம் அல்லது உடலியங்கியலுக்கான நோபல் பரிசு, 2023

## முக்கிய வெளியீடுகள்

கரோலின்ஸ்கா மையத்தின் நோபல் பேரவை கரிக்கோ மற்றும் வைசுமேன் ஆகியோருக்கு 2023 பரிசை வழங்குவதற்கு பின்வரும் ஆய்வு வெளியீடுகள் அடிப்படை காரணங்களாகும்.  
- **Karikó, K.**, Buckstein, M., Ni, H. and **Weissman, D.** *Suppression of RNA Recognition by Toll-like Receptors: The impact of nucleoside modification and the evolutionary origin of RNA.* Immunity **23**, 165–175 (2005).
- **Karikó, K.**, Muramatsu, H., Welsh, F.A., Ludwig, J., Kato, H., Akira, S. and **Weissman, D.** *Incorporation of pseudouridine into mRNA yields superior nonimmunogenic vector with increased translational capacity and biological stability.* Mol Ther **16**, 1833–1840 (2008).
- Anderson, B.R., Muramatsu, H., Nallagatla, S.R., Bevilacqua, P.C., Sansing, L.H., **Weissman, D.** and **Karikó, K.** *Incorporation of pseudouridine into mRNA enhances translation by diminishing PKR activation.* Nucleic Acids *Res*. **38**, 5884–5892 (2010).
# லூயிசு யூஜின் புரூசு

**லூயிசு யூஜின் புரூசு** (*Louis Eugene Brus*, பிறப்பு: 10 ஆகத்து 1943) எஸ்.எல் மிட்செல் கொலம்பியா பல்கலைக்கழகத்தில் வேதியியல் பேராசிரியராக உள்ளார். இவர் குவாண்டம் புள்ளிகள் எனப்படும் கூழ்ம அரைக்கடத்தி மீநுண்படிகங்களின் இணை கண்டுபிடிப்பாளர் ஆவார். 2023 இல், அவருக்கு வேதியியலுக்கான நோபல் பரிசு வழங்கப்பட்டது.
# லூயிசு யூஜின் புரூசு

## வாழ்க்கை

லூயிசு யூஜின் புரூசு 1943 ஆம் ஆண்டு அமெரிக்காவின் ஓகையோவில் உள்ள கிளீவ்லாந்தில் பிறந்தார். கன்சாஸின் ரோலண்ட் பூங்காவில் உள்ள உயர்நிலைப் பள்ளியில் பயின்ற போது, இவர் வேதியியல் மற்றும் இயற்பியலில் ஆர்வத்தை வளர்த்துக் கொண்டார்.  
இவர் ரைஸ் பல்கலைக்கழகத்தில் கடற்படை சேமக்காவல் அதிகாரி பயிற்சி படைப்பிரிவு (என்ஆர்ஓடிசி) கல்லூரி உதவித்தொகையுடன் 1961-ஆம் ஆண்டில் நுழைந்தார், இதன் மூலம் இவர் கடலில் இப்பயிற்சிப்படையின் நடவடிக்கைகளில் கல நடுத்தரப் பணியாளராகப் பங்கேற்க வேண்டியிருந்தது. இவர் 1965-ஆம் ஆண்டில் பட்டம் பெற்றார் . இவரது முனைவர் பட்ட ஆராய்ச்சிக்காக கொலம்பியா பல்கலைக்கழகத்திற்கு சென்றார். இவரது ஆய்வுக் கட்டுரைக்காக, ரிச்சரிட் பெர்சோனின் மேற்பார்வையின் கீழ் சோடியம் அயோடைடு ஆவியின் ஒளியின் வழிச்சிதைவு வினையின் ஆய்வில் பணியாற்றினார்.  
1969- ஆம் ஆண்டில் தனது முனைவர் பட்டத்தைப் பெற்ற பிறகு, புரூசு கடற்படைக்கு ஒரு துணைப்படைத் தலைவராகத் திரும்பினார். மேலும், இவர் லின் மிங்-சாங்குடன் இணைந்து வாஷிங்டன், டி. சி இல் உள்ள அமெரிக்க கடற்படை ஆராய்ச்சி ஆய்வகத்தில் அறிவியல் பணியாளர் அதிகாரியாக பணியாற்றினார்  
பெர்சோனின் பரிந்துரையின் கீழ், புரூசு கடற்படையை நிரந்தரமாக விட்டுவிட்டு 1973- ஆம் ஆண்டில் ஏடி&டி பெல் ஆய்வகங்களில் சேர்ந்தார், அங்கு இவர் குவாண்டம் புள்ளிகளைக் கண்டுபிடிப்பதற்கு வழிவகுத்த பணியினைச் செய்தார். 1996-ஆம் ஆண்டில், புரூசு பெல் ஆய்வகத்தை விட்டு வெளியேறி கொலம்பியா பல்கலைக்கழகத்தில் வேதியியல் துறையில் ஆசிரியப் பணியில் சேர்ந்தார்.
# லூயிசு யூஜின் புரூசு

## விருதுகளும் கௌரவங்களும்

இவர் 1998-ஆம் ஆண்டில் அமெரிக்க கலை மற்றும் அறிவியல் அகாதமியின் உறுப்பினராகத் தேர்ந்தெடுக்கப்பட்டார். 2004-ஆம் ஆண்டில் ஐக்கிய அமெரிக்க நாடுகளின் தேசிய அறிவியல் அகாதெமியின் உறுப்பினராகவும் மற்றும் நோர்வே அறிவியல் மற்றும் கடிதங்கள் அகாதமியின் உறுப்பினராகவும் தேர்ந்தெடுக்கப்பட்டார்.  
இவர் 2010-ஆம் ஆண்டில் ரைஸ் பல்கலைக்கழக முன்னாள் மாணவர் சங்கத்தின் புகழ்பெற்ற முன்னாள் மாணவர் விருதைப் பெற்றார். அலெக்சாண்டர் எஃப்ரோஸ் மற்றும் அலெக்ஸி எகிமோவ் ஆகியோருடன் இணைந்து "மீநுண் படிக குவாண்டம் புள்ளிகள் மற்றும் அவற்றின் மின்னணுவியல் மற்றும் ஒளியியல் பண்புகளின் முன்னோடி ஆய்வுகளில்" ஈடுபட்டதற்காக அமெரிக்காவின் ஒளியியல் கழகத்தின் 2006 ஆம் ஆண்டிற்கான உட் பரிசைப் பிறருடன் இணைந்து பெற்றவர் ஆவார். இவர் 2008-ஆம் ஆண்டில் சுமியோ ஐஜிமாவுடன் இணைந்து "இயற்பியல், வேதியியல் மற்றும் உயிரியலில் சுழியத்தின் நானோ அறிவியல் துறை மற்றும் ஒரு பரிமாண நானோ கட்டமைப்புகளின் வளர்ச்சியில் பெரும் தாக்கத்தை ஏற்படுத்தியதற்காக" நானோ அறிவியலுக்கான முதல் காவ்லி பரிசையும் பெற்றார். வேதி அறிவியலுக்கான 2010 தேசிய அறிவியல் அகாதமி விருதுக்கு புரூசு தேர்ந்தெடுக்கப்பட்டார். 2012- ஆம் ஆண்டில் இவர் ஃபிராங்க்ளின் இன்ஸ்டிட்யூட்டின் போவர் விருது மற்றும் அறிவியலில் சாதனைக்கான பரிசைப் பெற்றார், மேலும் வேதியியலில் "கூழ்மநிலை குறைக்கடத்தி நானோகிரிஸ்டல்களைக் (குவாண்டம் புள்ளிகள்)" கண்டுபிடித்ததற்காக கிளாரிவேட் தகுதியுரை பரிசு பெற்றவராகத் தேர்ந்தெடுக்கப்பட்டார்.  
2023 ஆம் ஆண்டில், புரூசுக்கு வேதியியலுக்கான நோபல் பரிசு அலெக்சி எகிமோவு மற்றும் மௌங்கி பவெண்டி ஆகியோருடன் இணைந்து "குவாண்டம் புள்ளிகளைக் கண்டுபிடித்தமைக்காகவும் தொகுப்பு முறையில் தயாரித்தமைக்காகவும்" வழங்கப்பட்டது. பவெண்டி இவர்கள் பெல் ஆய்வகத்தில் இருந்தபோது, புரூசுடன் முனைவர் பட்டதிற்குப் பிந்தைய ஆராய்ச்சியில் இணை ஆய்வாளராகப் பணிபுரிந்தார்.
# கிறிசு பிரவுண்

**கிரிசு பிரவுண்** என்று பொதுவாக அறியப்படும் **கிறித்தோபர் மார்க் பிரவுண்** (பிறப்பு 27 மார்ச் 1973), குக் தீவுகளின் முன்னாள் துடுப்பாட்ட வீரர் ஆவார். இவர் முன்பு நியூசிலாந்து உள்நாட்டு போட்டிகளில் ஆக்லாந்திற்காக விளையாடினார். ரரோடோங்காவில் பிறந்த பிரவுணின் சிறு வயதில் ஆக்லாந்து இள வயதுக்குட்பட்ட அணிகளுக்காக விளையாடினார். மேலும் அவர் வலது கை வேகப்பந்து வீச்சாளராக பல போட்டிகளில் நியூசிலாந்து தேசிய 19 வயதுக்குட்பட்ட அணியில் விளையாடினார். ஷெல் கோப்பை போட்டிகளின் 1993-94 பருவ காலத்தில் தனது முதல் தர அரங்கில் அறிமுகமானார். அவர் தனது முதல் போட்டியில் பத்து இலக்குகளை எடுத்தார். பின்னர் இரண்டு பருவகாலங்களில் நியூசிலாந்து துடுப்பாட்ட அகாடமியை பிரதிநிதித்துவப்படுத்தினார்.  
பிரவுண் 1990களின் நடுப்பகுதியில் முதல்தர மற்றும் வரையறுக்கப்பட்ட நிறைவுகள் போட்டி ஆகிய இரண்டு வகைப் போட்டிகளிலும் ஆக்லாந்திற்காக தொடர்ந்து விளையாடினார். இருப்பினும், 1997-98 பருவகாலத்திற்குப் பிறகு, அவர் ஆக்லாந்திற்காக விளையாடுவதை நிறுத்தினார். பிரவுன் 2000 களின் முற்பகுதியில் குக் தீவுகளின் தேசிய துடுப்பாட்ட அணிக்காக விளையாடத் தொடங்கினார். பிராந்தியப் போட்டிகளில் கிழக்கு ஆசியா-பசிபிக் அணிக்காக விளையாடினார். அடுத்த பத்தாண்டுகளுக்கு அவர் பிறந்த நாட்டிற்கு தொடர்ந்து அணித்தலைவராக இருந்தார். அவர் குக் தீவுகளுக்காக விளையாடிய முதல்தர வீரர்களில் ஒருவராக ஆனார். விளையாடுவதில் இருந்து ஓய்வு பெற்ற பிறகு, பிரவுண் நடுவராக<nowiki/>ப் பொறுப்பேற்றார். தற்போது நியூசிலாந்து துடுப்பாட்ட நடுவர் "ஏ" குழுவில் உறுப்பினராக உள்ளார்.
# கிறிசு பிரவுண்

## நடுவர் தொழில்

ஆகத்து 2011 இல், பிரவுண் 2011-12 பருவகாலத்துக்கான நியூசிலாந்து துடுப்பாட்டத்தின் நடுவர் "A" குழுவிற்கு உயர்த்தப்பட்டதன் மூலம் நியூசிலாந்து நடுவர்களின் முதல் 20 பேருள் ஒருவரானார். அவரது நியமனத்திற்கு முன்பு இரண்டு பருவகாலங்களுக்கு நடுவராக இருந்த அவர், 2012-13 பருவகாலத்திலும் "A" குழுவில் இருந்தார். 2012-13 பருவத்தில் நியூசிலாந்தின் முதல் தர மற்றும் ஒரு நாள் போட்டிகளில் பிரவுண் தனது முதல் போட்டிகளுக்கு நடுவராக இருந்தார். அதுவரை முக்கியமாக பெண்கள் போட்டிகள் மற்றும் தேசிய வயதுக்குட்பட்ட போட்டிகளுக்கு நடுவராக இருந்தார். சூன் 2016 இல் அவர் பன்னாட்டு நடுவர்கள் மற்றும் முறையீடு நடுவர்கள் குழுவில் சேர்க்கப்பட்டார்.  
29 டிசம்பர் 2016 அன்று, நியூசிலாந்து மற்றும் வங்காளதேசம் இடையேயான தனது முதல் ஒருநாள் பன்னாட்டுப் போட்டியில் கடமையாற்றினார். 6 சனவரி 2017 அன்று, நியூசிலாந்து மற்றும் பங்களாதேஷ் இடையேயான தனது முதல் பன்னாட்டு இருபது20 போட்டியில் அவர் நின்றார்.  
அக்டோபர் 2019 இல், ஐக்கிய அரபு எமிரேட்ஸில் 2019 ஐசிசி இருபது20 உலகக் கோப்பை தகுதிச் சுற்றுப் போட்டியில் நடுவராகப் பணியாற்றும் பன்னிரண்டு நடுவர்களில் ஒருவராக அவர் நியமிக்கப்பட்டார். பிப்ரவரி 2020 இல், ஆஸ்திரேலியாவில் 2020 ஐசிசி மகளிர் இருபது20 உலகக் கோப்பையின் போது போட்டிகளில் நடுவராகச் செயல்படும் நடுவர்களில் ஒருவராக ஐசிசியால் தெரிவுசெய்யப்பட்டார். 11 டிசம்பர் 2020 அன்று நியூசிலாந்துக்கும் மேற்கிந்திய தீவுகளுக்கும் இடையிலான போட்டியில் அவர் தனது முதல் தேர்வுப் போட்டியில் கடமையாற்றினார்.
# ஆட்டெண்டோட்டசு வளைந்தவால் கொண்டைக் கரிச்சான்

**ஆட்டெண்டோட்டசு வளைந்தவால் கொண்டைக் கரிச்சான்** (அறிவியல் பெயர்: *Dicrurus hottentottus hottentottus*) என்பது வளைந்தவால் கொண்டைக் கரிச்சானின் துணையினமாகும். இது இந்தியா, மத்திய மற்றும் தெற்கு சீனம், வடக்கு மியான்மர் மற்றும் வடக்கு இந்தோசீனா ஆகிய பகுதிகளில் காணப்படுகிறது.
# ஆட்டெண்டோட்டசு வளைந்தவால் கொண்டைக் கரிச்சான்

## விளக்கம்

ஆட்டெண்டோட்டசு வளைந்தவால் கொண்டைக் கரிச்சான் பறவையானது மைனா அளவில் சுமார் 25 செ. மீ. நீளம் இருக்கும். இதன் அலகும் கால்களும் கறுப்பாகவும், விழிப்படலம் செம்பழுப்பு நிறத்திலும் இருக்கும். இப்பறவையின் அலகு நீண்டு கூர்மையாகச் சற்று கீழ் நோக்கி வளைந்திருக்கும். உடலின் மேற்பகுதி பளபளப்பான கறுப்பு நிறத்தில் இருக்கும். இதன் உச்சந்தலையில் சுமார் ஐந்து செ. மீ. நீளமுள்ள மயிரை ஒத்த சில தூவிகள் பின்னோக்கி வளைந்ததாக காணப்படும். வால் பிளவு படாமல் சதுரமாக இருக்கும் என்றாலும் வாலின் புற இறகுகள் மேல் நோக்கி வளைந்து திருகிக் கொண்டிருக்கும். ஆண் பெண் பறவைகளுக்கு இடையில் பால் ஈருருமை இல்லை.
# ஆட்டெண்டோட்டசு வளைந்தவால் கொண்டைக் கரிச்சான்

## பரவலும் வாழிடமும்

ஆட்டெண்டோட்டசு வளைந்தவால் கொண்டைக் கரிச்சான் இந்தியா மத்திய மற்றும் தெற்கு சீனம், வடக்கு மியான்மர் மற்றும் வடக்கு இந்தோசீனா ஆகிய பகுதிகளில் காணப்படுகிறது. தென்னிந்தியாவில் மேற்குத் தொடர்ச்சி மலைசார்ந்த மகுதிகளில் பசுங்காடுகளைச் சார்ந்து ஆங்காங்கே சமவெளிகளிலும் மலைகளில் 900 மீட்டர் உயரம் வரையும் காண இயலும்.
# ஆட்டெண்டோட்டசு வளைந்தவால் கொண்டைக் கரிச்சான்

## நடத்தை

இது தனித்தோ, இணையாகவோ, சிறு கூட்டமாகவோ காடுகளில் உள்ள மரங்களின் மேல் திரியும் இயல்புடையது. பறக்கும் பூச்சிகளைப் பிடித்து உண்ணக்கூடிய இது மலர்களில் உள்ள தேனை விரும்பி உண்ணக்கூடியது. குறிப்பாக முள்முருக்கு, தைல மரம் போன்ற மரங்களில் கூட்டமாக காணலாம். மரங்களில் தேனை உண்ண வரும் பிற பறவைகளை இவை எட்டு முதல் பத்து வரையிலான கூட்டமாக சேர்ந்து விரட்டி அடிக்கும். இவை வைவது போல உரக்கக் குரல் எழுப்பும்.  
இவை பெப்ரவரி முதல் சூன் முடிய இனப்பெருக்கத்தில் ஈடுபடும். இவைகருங்கரிச்சானின் கூட்டைவிட சற்று பெரியதாக் கோப்பை வடிவில் மரக்கிளைகளின் புறவெளி நுனியில் அமைக்கும். இவற்றின் கூடுகளை காடுகளில் உள்ள மரங்களிலேயே காண இயலும். இவை மூன்று அல்லது நான்கு முட்டைகளை இடும். முட்டைகள் வெளிர் பாலேடு நிறத்தில் சிவப்புக் கோடுகளோடு காணப்படும். ஆண் பெண் என இரு பறவைகளும் கூடு கட்டுதல், அடைக்காத்து இனப்பெருக்கம் செய்தல் போன்வற்றில் சேர்ந்து ஈடுபடும்.
# சமாரியம் அசிட்டைலசிட்டோனேட்டு

**சமாரியம் அசிட்டைலசிட்டோனேட்டு** (*Samarium acetylacetonate*) என்பது Sm(C<sub>5</sub>H<sub>7</sub>O<sub>2</sub>)<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓர் ஒருங்கிணைவுச் சேர்மமான இதை சுருக்கமாக Sm(acac)<sub>3</sub> என்ற வாய்ப்பாட்டாலும் குறிப்பிடுவர். குளோரோஃபார்மில் உள்ள என்-புரோமோசக்சினிமைடுடன் வினைபுரிந்து வெளிர் மஞ்சள் நிற Sm(Br-acac)<sub>3</sub> சேர்மத்தை கொடுக்கிறது. (இங்குள்ள Br-acac என்பது 3-புரோமோ-2,4-பெண்டேன் டையோன் ஈந்தணைவியாகும்). டைமெத்தில்சல்பாக்சைடில் உள்ள இதன் நீரேற்றை மீள்படிகமாக்கம் செய்து Sm(acac)<sub>3</sub>·2DMSO·H<sub>2</sub>O என்ற நீரேற்றைப் பெறலாம். இது டைகோபால்ட் ஆக்டாகார்பனைலுடன் வினைபுரிந்து SmCo<sub>5</sub> சேர்மத்தை தயாரிக்கப் பயன்படுகிறது.
# ஜக்கன்னா

**பேரம் ராஜு ஜக்கன்னா** (*Peram Raju Jakkana*) 15 ஆம் நூற்றாண்டின் முற்பகுதியில் (1450) வாழ்ந்த புகழ்பெற்ற தெலுங்குக் கவிஞர் ஆவார். இவர் நியோகி பிராமணக் குடும்பத்தில் அக்கமாம்பா மற்றும் அன்னையாமத்யுலு ஆகியோருக்கு பிறந்தார். விஜயநகரப் பேரரசின் ஆட்சியாளரான பிரௌத தேவராயலுவின் அவையில் கவிஞராகப் பணியாற்றினார். அரசவையில் கருவூல அமைச்சராக இருந்த வெண்ணெலகண்டி சித்தன்னனாமத்யாவுக்கு இவர் அர்ப்பணித்த *விக்ரமார்க்க சரித்திரமு* என்பது இவரது புகழ்பெற்ற படைப்பாகும். இந்த படைப்பு உஜ்ஜைனியின் அரசன் விக்ரமாதித்தியனின் கதையை விவரிக்கிறது.  
ஜக்கனா சிறீநாதருக்கும் போத்தன்னாவுக்கும் சமகாலத்தவர்.  
இவரது படைப்பான *விக்ரமார்க்க சரித்திரமு* 1913 இல் சென்னையின் வாவில்லா அச்சகம் மூலம் வெளியிடப்பட்டது. ஐதராபாத்தின் ஆந்திர பிரதேச சாகித்ய அகாதமி மூலம் 1968 ஆம் ஆண்டு மீண்டும் வெளியிடப்பட்டது.
# லாத்விய கணிதவியல் சங்கம்

**லாத்விய கணிதவியல் சங்கம்** (*Latvian Mathematical Society*) என்பது லாத்வியாவிலுள்ள கற்றறிந்த கணிதவியலாளர்களின் சமூகமாகும். இச்சங்கம் பன்னாட்டு கணித சங்கத்தால் லாத்வியா நாட்டிற்கான ஒரு தேசிய கணித அமைப்பாக அங்கீகரிக்கப்பட்டுள்ளது. லாத்வியாவில் கணித செயல்பாட்டைத் தூண்டுவது மட்டுமின்றி, முந்தைய சாதனைகளை ஒருங்கிணைத்து, பன்னாட்டு அளவில் லாத்விய கணிதவியலாளர்களை பிரதிநிதித்துவப்படுத்தும் பொறுப்பையும் இச்சங்கம் தன் நோக்கமாகக் கொண்டுள்ளது. லாத்விய கணிதவியல் சங்கம் 1993 ஆம் ஆண்டில் நிறுவப்பட்டது.  
லாத்வியா நாட்டிலுள்ள ரிகா நகரத்தின் லாத்வியா பல்கலைக்கழகத்தைச் சேர்ந்த ஆண்ட்ரேச்சு ரெய்ன்ஃபெல்ட்சு தற்போது இச்சங்கத்தின் தலைவராக உள்ளார்.
# தெலியமுரா சட்டமன்றத் தொகுதி

**தெலியமுரா சட்டமன்றத் தொகுதி** (*Teliamura Assembly constituency*) இந்தியாவின் திரிபுரா மாநிலத்தின் 60 சட்டமன்றத் தொகுதிகளில் ஒன்றாகும். இது கோவாய் மாவட்டத்தில் உள்ளது. இத்தொகுதி பட்டியல் சாதியினரும் பழங்குடியினருக்குமாக ஒதுக்கப்பட்டுள்ளது. இது கிழக்கு திரிபுரா மக்களவைத் தொகுதியின் ஒரு பகுதியாகும்.
# தெலியமுரா சட்டமன்றத் தொகுதி

## சட்டமன்ற உறுப்பினர்கள்

| ஆண்டு | சட்டமன்ற உறுப்பினர் | கட்சி |  |
| --- | --- | --- | --- |
| 1967 | பி.கே.தாசு | இந்திய தேசிய காங்கிரசு |  |
| 1972 | அனில் சர்க்கார் | இந்திய பொதுவுடமைக் கட்சி |  |
| 1977 | ஜிதேந்திர சர்க்கார் |  |  |
| - | 1983 | கீதா சௌத்ரி | இந்திய தேசிய காங்கிரசு |
| 1988 | ஜிதேந்திர சர்க்கார் | இந்திய பொதுவுடமைக் கட்சி |  |
| 1993 |  |  |  |
| 1998 |  |  |  |
| 2003 | அசோக் குமார் பைத்யார் | இந்திய தேசிய காங்கிரசு |  |
| 2008 | கௌரி தாசு | இந்திய பொதுவுடமைக் கட்சி |  |
| 2013 |  |  |  |
| 2018 | கல்யாணி ராய் | பாரதிய ஜனதா கட்சி |  |
| 2023 |  |  |  |
# தெலியமுரா சட்டமன்றத் தொகுதி

## மேலும் பார்க்கவும்

- திரிபுரா சட்டப் பேரவையின் தொகுதிகளின் பட்டியல்
- கோவாய் மாவட்டம்
- தெலியமுரா
- திரிபுரா கிழக்கு (மக்களவைத் தொகுதி)